Un **wiki** é unha aplicación web que permite aos internautas engadir, modificar ou borrar contido mediante software colaborativo que permite a edición colectiva dos documentos usando un sistema sinxelo sen que teña que ser revisado antes da súa publicación, toma o seu nome dunha palabra hawaiana que significa rápido. O meirande wiki do mundo é a Wikipedia, que ten o obxectivo de elaborar unha enciclopedia libre.[]

O obxectivo dunha wiki é democratizar un pouco a creación e mantemento das páxinas; ou eliminar a "síndrome dun só webmaster".[]

O potencial do wiki radica na non necesidade de aprender a usar complicadas etiquetas en HTML para escribir de xeito sinxelo documentos e establecer enlaces no sitio web.

Historia dos wikis
------------------

Parada do autobús Wiki-Wiki
WikiWikiWeb foi o primeiro wiki, o seu creador foi Ward Cunningham quen comezou a desenvolvelo en Portland (Oregón) en 1994 e que o instalou no dominio de Internet c2.com o 25 de marzo de 1995. Segundo Cunningham o nome procede do autobús que transporta viaxeiros e equipaxe entre os diferentes terminais do Aeroporto Internacional de Honolulú, chamado "Wiki-Wiki" e que utilizou como un sinónimo de "rápido". Cunningham inspirouse en parte no HyperCard de Apple, desenvolvendo as ideas de Vannevar Bush para permitirlles aos usuarios comentar e mudar os textos doutra xente.

Wikipedia converteuse no máis famoso wiki, entrando na lista dos dez sitios web máis populares en 2007, o seu sistema wiki, MediaWiki, adoptáronno despois moitos outros wikis.

Para que serve un wiki?
-----------------------

En principio, un wiki úsase para calquera cousa que os seus usuarios desexen. O formato préstase á colaboración (colaboración que involucra a *calquera persoa*, que pode facer *o que queira* coas páxinas). Wikipedia é un wiki que ten como misión específica ser unha enciclopedia. Así, todas as edicións que se fagan neste wiki deben ir orientadas a ese obxectivo.

Notas
-----

1. ↑  Definicións no *Dicionario da Real Academia Galega* e no Portal das Palabras para *wiki*.
2. ↑  Ebersbach, Anja (2008), Wiki: Web Collaboration, Springer Science+Business Media, p. 10 ISBN 3-540-35150-7
3. ↑  Cunningham, Ward (1 de novembro de 2003). WikiWikiWeb, ed. "Correspondence on the Etymology of Wiki". Consultado o 9 de marzo de 2007.
4. ↑  Cunningham, Ward (25 e febreiro de 2008). WikiWikiWeb, ed. "Wiki History". Consultado o 9 de marzo de 2007.
5. ↑  Venners, Bill "Exploring with Wiki. A Conversation with Ward Cunningham, Part I", artima.com, 20 de outubro de 2003
6. ↑  Cunningham, Ward (26 de xullo de 2007). WikiWikiWeb, ed. "Wiki Wiki Hyper Card". Consultado o M9 de marzo de 2007.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Wiki Modificar a ligazón no Wikidata*** |

### Ligazóns externas

* Unha explicación sinxela do que é un wiki (subtítulos en galego)
* WikiEngines
* Comparacións entre as diferentes instalacións wiki
* Wiki no Open Directory

|  |  |
| --- | --- |
| Control de autoridades | 
* Wd: Q171
* AAT: 300266678
* BNCF: 26323
* BNF: 14613334t
* EBID: ID
* FAST: 1175035
* GND: 4806885-8
* JSTOR: wikis
* LCCN: sh00004800
* NKC: ph534677
* Treccani: wiki

 |